Buthelezi het by die vierings gesê hy het ’n geseënde lewe en vele uitdagings oorleef – ook pogings om hom om die lewe te bring.
Hy het sy langslewendheid aan God en sy familie opgedra. “My hart is gevul met dankbaarheid. Ek is oorweldig deur die getal familielede en ondersteuners wat my omring.”
“Jy is ’n mens wat geseën is met die lewe en jare. Jy is soos ’n ou wyn wat net beter word met die jare en is ’n fontein van wysheid waarvan almal kan drink. Jy het ons moed gegee in ’n tyd van ongelooflike uitdagings.”